text: वाशिंगटन। नॉर्थ कोरिया द्वारा एक बार फिर से इंटरकॉन्टिनेटल बलैस्टिक मिसाइल का परीक्षण किया गया है। इसके बाद जहां जापान में हड़कंप मचा हुआ है वहीं अमेरिकी राष्ट्रपति डोनाल्ड ट्रंप ने भी इसकी निंदा की है। ट्रंप ने एक बयान में इस परीक्षण को लापरवाही भरा और खतरनाक करार दिया है। नॉर्थ कोरिया ने एक बयान में कहा है कि यह मिसाइल पूरे अमेरिका को अपनी जद में लेती है। इसके बाद ट्रंप ने अपने एक बयान में कहा है कि नॉर्थ कोरिया द्वारा फिर से किया गया मिसाइल परीक्षण एक महीने के अंदर दूसरा है। यह नॉर्थ कोरिया का लापरवाही और खतरनाक कदम है। उन्होंने आगे कहा कि यूनाइटेड स्टेट्स इसकी निंदा करता है और नॉर्थ कोरिया के उस दावे को नकारता है जिसमें वो कहते हैं कि इन परीक्षणों और हथियारों से नॉर्थ कोरिया की सुरक्षा होगी। वास्तव में इनका उल्टा असर होगा। कोरिया द्वारा यह परीक्षण उसे दुनिया से और दूर करने के साथ ही उसकी अर्थव्यवस्था गिराएंगे। उन्होंने कहा की अमेरिकी अपने लोगों की रक्षा के लिए हर जरूरी कदम उठाएगा साथ ही उसके सहयोगियों की भी सुरक्षा करेगा।